
Uznesenie Okresný súd Galanta v právnej veci navrhovateľa: Z.. Q. E., nar. XX.XX.XXXX, trvale bytom N. XXX, N. proti manželke navrhovateľa: B. E., rod. Z., nar. XX.XX.XXXX, trvale bytom N. XXX, N., o návrhu na rozvod manželstva a úpravu rodičovských práv a povinností k maloletému dieťaťu P. Q. E., nar. XX.XX.XXXX, trvale bytom ako rodičia, takto rozhodol: Súd konanie z a s t a v u j e. odôvodnenie: 1. Navrhovateľ sa návrhom doručeným tunajšiemu súdu dňa 24.04.2024 domáhal vydania rozhodnutia, ktorým by súd rozviedol jeho manželstvo a upravil výkon rodičovských práv a povinností k maloletému dieťaťu na čas po rozvode manželstva. 2. Súdny poplatok z návrhu na začatie konania je splatný zároveň s podaním návrhu na začatie konania. Nakoľko súdny poplatok nebol s podaním návrhu zaplatený, súd navrhovateľa vyzval k zaplateniu súdneho poplatku z predmetného návrhu vo výške 50,- Eur, podľa položky č. 7a Sadzobníka súdnych poplatkov výzvou zo dňa 06.05.2024, doručenou dňa 06.05.2024. Navrhovateľ bol vo výzve poučený o tom, že ak poplatok nebude v stanovenej lehote zaplatený, súd konanie zastaví. Súdny poplatok v stanovenej lehote a výške do dňa vydania tohto rozhodnutia navrhovateľ nezaplatil. 3. Podľa § 1 ods. 1 z. č. 71/1992 Zb. o súdnych poplatkoch a poplatku za výpis z registra trestov v znení neskorších predpisov, súdne poplatky (ďalej len "poplatky") sa vyberajú za jednotlivé úkony alebo konanie súdov, ak sa vykonávajú na návrh a za úkony orgánov štátnej správy súdov a prokuratúry (ďalej len "poplatkový úkon") uvedené v sadzobníku súdnych poplatkov a poplatku za výpis z registra trestov (ďalej len "sadzobník"), ktorý tvorí prílohu tohto zákona. 4. Poplatníkom je podľa § 2 ods. 1 písm. a) citovaného zákona navrhovateľ poplatkového úkonu, ak je podľa sadzobníka ustanovený poplatok z návrhu. 5. Podľa § 5 ods. 1 písm. a) citovaného zákona, poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 6. Podľa § 10 ods. 1 citovaného zákona, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený.
7. Podľa § 14 ods. 1 citovaného zákona, ak tento zákon neustanovuje inak, na konanie vo veciach poplatkov sa primerane použijú ustanovenia Civilného sporového poriadku okrem § 357 písm. a). 8. Podľa § 14 ods. 2 citovaného zákona, v konaní podľa tohto zákona možno výnimočne vykonať dôkazy, ktoré strany alebo účastníci nenavrhli, ak je to nevyhnutne potrebné na zistenie skutkového stavu veci. 9. Keďže súdny poplatok z návrhu na začatie konania nebol v stanovenej lehote zaplatený, súd rozhodol tak, ako je uvedené vo výroku tohto uznesenia a konanie zastavil. 10. Súd dáva do pozornosti, že od 1. júla 2017 nadobudla účinnosť novela zákona č. 71/1992 Zb. o súdnych poplatkoch a poplatku za výpis z registra trestov. Dodatočné zaplatenie súdneho poplatku bude bez ďalšej relevancie na trvanie konania a súd uznesenie o zastavení konania nezruší. Poučenie: Proti uzneseniu súdu vydanému súdnym úradníkom je prípustná sťažnosť v lehote 15 dní od doručenia uznesenia na súde, ktorý napadnuté uznesenie vydal. Sťažnosť môže podať ten, v koho neprospech bolo uznesenie vydané. Sťažnosť len proti dôvodom uznesenia nie je prípustná. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Rozsah, v akom sa uznesenie napáda, môže sťažovateľ rozšíriť len do sťažnosti.
uplynutia lehoty na podanie
V sťažnosti možno uvádzať nové skutočnosti a dôkazy, ak je to so zreteľom sporu možné a účelné.
na povahu a okolnosti

